Demarinuoret: Päivärahasta palvelusrahaan - yhdenvertaisuutta varus- ja siviilipalvelusmiehille - Demarinuoret
Sosialidemokraattiset nuoret ry vaatii varusmiesten toimeentulon yhdenmukaistamista ottamalla käyttöön kaikille varusmiehille saman suuruinen palvelusraha. Varusmiesten jakaminen palvelusajan pituuden perusteella hyvin ja huonosti toimeentuleviin on perusteetonta. Varusmiesten päiväraha ei nykyisinkään ole palkkaa, vaan työnsä ja koulunsa keskeyttämään joutuvien suomalaisten nuorten sosiaaliturvaa.
– Tänään palvelukseen astuvat joutuvat jälleen kerran huomaamaan, että jos omia säästöjä tai taloudellista tukea tarjoavia läheisiä ei ole, tulee palvelusajasta taloudellisesti hyvin tiukka. Pahimmassa tapauksessa matalinta päivärahaa saavat henkilöt joutuvat turvautumaan lainaan selvitäkseen palvelusajan. Valtion tulee huolehtia sen puolesta palvelevien toimeentulosta. sanoo Demarinuorten varapuheenjohtaja Petra Peltonen.
- Ihmisten tarpeet ovat yhtäläiset riippumatta siitä, kuinka pitkän ajan he ovat olleet poissa siviilielämästään. Pidempään palvelleiden päivärahat ovat selvästi jäänne ajalta, jolloin erilaiset “koulutuksen suomat edut” ja simputus olivat armeijan arkipäivää. Näistä päivistä varusmiespalvelus on tullut monta askelta yhenvertaisuuden suuntaan, mutta päivärahat edustavat edelleen menneisyyttä. Asian korjaaminen on vain tahdosta kiinni, lopettaa Peltonen.